રાજકોટને દેશવ્યાપી સ્વચ્છતા રેન્કિંગમાં પછડાટ બાદ હવે જાગ્યા ત્યારથી સવાર એ કહેવત મુજબ આગામી સર્વેક્ષણમાં ગયેલી આબરૂ પાછી મેળવવા સફાળી જાગી છે. પ્લાસ્ટિક બાદ હવે શહેરને ધુળિયામુક્ત બનાવવા માટે જ્યા ત્યાં ફેંકાતા બાંધકામ વેસ્ટ સામે પણ કડક વલણ અપનાવ્યું છે. બાંધકામ સાઇટનો વેસ્ટ કે કાટમાળ જાહેરમાં ફેંકસે તો રૂ.૭૫૦૦થી માંડી રૂ.૧ લાખ સુધીનો દંડ ફટકારાશે. તેનુ સતાવાર જાહેરનામુ પણ બહાર પાડી દેવામા આવ્યું છે. રાજકોટમાં જુનુ બાંધકામ તોડીને નવુ બનાવવા નીકળતો કાટમાળ ઉપરાંત નવી બાંધકામ સાઇટનું વેસ્ટ મીટીરીયલ્સ જ્યા જગ્યા મળે ત્યાં આડેધડ ફેંકી દેવામા આવે છે. ખુલ્લામાં એકઠા થતા આવા બાંધકામ વેસ્ટમાં વરસાદી પાણી ભરાવવાથી મચ્છરોનો ઉપદ્રવ તેમજ ચોમાસા સિવાયના દિવસોમાં પણ બાંધકામ મટીરીયલ્સની ઉડતી રજથી શહેર ધુળિયુ બની જાય છે.